Die Tjaart Vorster wisseltrofee verteenwoordig die emosies en dankbaarheid aan Tjaart Vorster wat op 24 April 2002 in ‘n tragiese motorongeluk oorlede is. Die trofee word aan die speler van die toernooi gegee wat Tjaart se passie vir tennis asook die liefde vir die lewe op en van die baan uitleef. Die trofee simboliseer eerlikheid, vriendelikheid, lojaliteit en toegewydheid aan die spel tennis.
Baie geluk aan Paarl Gimnasium se 1ste span kaptein, Stefan Koen (regs), wat vir 2013 hierdie gesogte prys ontvang het as speler van die toernooi. Onderwyser Albert Michau (links) het die trofee in 2005 ontvang.
Op Valentynsdag het die Studenteraad van Hoërskool Gimnasium die personeel bederf met lekker eetgoed wat in pousetyd bedien is.
Die tema van die ete was ‘n piekniek.
Op die foto verskyn van die SR-lede.
Agter vlnr: Lianda du Plessis, Jan-Willem Mouton, Brendon Nell, JD du Toit
Voor vlnr: Amoré Conradie, Bridget van Zyl, Luné Carstens, Deandi van de Vyver, Lana du Plessis
Giniel de Villiers en Jak de Priester besoek Gim
Giniel de Villiers, oud-Gimmie en Dakar-kampioen van 2009, het onlangs sy Alma Mater saam met Jak de Priester besoek terwyl hulle aan ‘n KYK NET (televisie-produksie) program gewerk het. Giniel het in Januarie 2013 tweede geëindig in die Dakar-tydren.
Foto vlnr: Nico Momsen (Onderwyser), Giniel de Villiers, Jak de Priester, Jeanette Gersbach (Adjunk-hoof).
Mej Interskole 2012
Nadia Herbst (Hierdie jaar G12) - Mej Interskole 2012 is gekies as een van die streeks finaliste om die Westelike Provinsie te verteenwoordig by die nasionale finale glansgeleentheid vir Mej Jnr Suid Afrika wat plaasvind April maand in Pretoria.
By hierdie glansgeleentheid het sy nie net die kans om mee te ding saam ander finaliste van regoor Suid Afrika nie, maar sy staan ook die kans om die grootste titel naas Mej SA in Suid Afrika te wen.
Nadia berei voor vir hierdie kompetisie by die plaaslike modelskool, Ace Models Paarl.
“Sterkte Nadia, ons weet jy gaan ons trots maak - Gimmies”
Webblad raak Mobiel
Paarl Gimnasium gebruik nuwe web-tegnologie!
Sommer so met die intrapslag van die nuwe jaar het ons webblad ook vernuwe. Gereelde gebruikers sal vind dat die uitleg heelwat aangepas is en dat die navigering bietjie anders is as waaraan julle gewoond was.
'n Groot wysiging is die vermoë van die webblad om homself aan te pas om op enige mobiele platform (slim selfone in portret en landskap formate, tablette in beide oriëntasies) maklik leesbaar te wees sonder om die beeld te vergroot en gedurig rond te skuif. Aangesien tendense daarop dui dat mobiele platforms al hoe meer gewild raak, is dit goed om onsself te posisioneer om tegnologies aan die voorpunt te bly. Om te sien hoe die webblad verander soos die skermbreedte verander, trek met die muis die regterkant van die 'browser'-venster na links om die skerm sodoende 'kleiner' te maak.
Lees verder: Webblad raak Mobiel
Ons nuwe webblad!
Bladsy 41 van 42
TOETSDAG 10 + 11
Skool verdaag 13:00
Krieket o.19A-C, o.15A-B, o.14A-B: Bellville
Drama Prakties gr. 12 (Sept. eksamen) 13:00
TOETSDAG 12 + 13
Afgelope week 654
Afgelope Maand 3200
Sedert Feb 2013 269804